|  |  |
| --- | --- |
|  |  |

2024ko martxoaren 6a

EH Bildu Nafarroa talde parlamentarioari atxikitako foru parlamentari Mikel Zabaleta Aramendia jaunak idatzizko galdera egin du (11-24/PES-00081),honako hau jakiteko: “Nafarroan, egun, zenbat "bibliobus", "bliblioneta" eta gisako zerbitzu ematen dira eta zenbat gehiago jarri nahi ditu abian departamentuak 2024an zehar?”.Hona hemen Nafarroako Gobernuko Kultura, Kirol eta Turismoko kontseilariak horri buruz ematen dion informazioa:

**Biblioneta Aurizberrin**

Etxez etxeko liburutegi zerbitzu hori 1998az geroztik eman izan da liburuzainaren autoarekin, eta 2018an finkatu zen horretarako ibilgailua erosi eta zereginerako egokitu zenean. Haztapenei buruzko informazio gehiago eskuratzeko honako helbide honetara jotzen ahal da:

<https://bibliobuses.com/wp-content/uploads/documentos/Proyecto%20Berragu.pdf>

Berragu izeneko esperientzia hori *etxez etxeko liburutegi zerbitzua* da, eskatutako dokumentuak etxera bertara eramateko, Pirinioen eremua landa ingurune aski sakabanatua baita. Meritu handiko ekimen arrakastatsua izan da (Estatuko hainbat sari jaso ditu), liburutegi zerbitzuak 3.000 biztanle potentzialeko talde bati emana, lau ibarretan, 30 kontzejutan eta 15 udalerritan (udalak) zehar. Udalez gaindiko esparrua izateaz gain, mugaz gaindiko ere bihurtu da, Frantziako Arnegi udalerria ere sartu baita.

Ibilgailua berori erosteko 20.000 euroko aurrekontuko partida espezifiko baten kargura erosi zen (A21001 A2400 6042 332200 *Ibilgailu bat erostea liburutegiak hedatzeko proiekturako*), 2018ko aurrekontuan.

Honako toki hauetatik pasatzen da:

* Auritzko Udala (262 biztanle)
* Erroibarko Udala (Aurizberri, Mezkiritz, Ureta, Bizkarreta-Gerendiain, Lintzoain, Erro, Zilbeti, Orondritz, Loizu, Aintzioa, Esnotz, Urniza, Larraingoa, Ardaitz). (752 bizt.)
* Aezkoako Batzarre Nagusia (Garralda, Aribe, Aria, Garaioa, Hiriberri, Abaurrepea, Abaurregaina, Orbara, Orbaizeta) (912 bizt.)
* Artzibarko udala (Garralda, Olaldea, Betelu, Lakabe, Nagore, Zandueta, Uritz, Urdirotz, Imizkotz, Saragueta, Arrieta, Hiriberri, Lusarreta). (264 bizt.)
* Luzaideko Udala (377 bizt.)
* Orreagako Kolegio Eliza (32 bizt.)



**Estellerriko bibliobusa**

Martxan jarri zen 2020an, ibilgailua erosi zenean, *Mercedes Benz Sprinter 314 CD tTI Furgón Largo, con cargo a la partida*  bat, hain zuzen, 2020ko Gastuen Aurrekontuko partidan A21001 A2400 6042 332200 “E) Ibilgailu bat erostea liburutegiak hedatzeko proiekturako” deritzon 55.000 euroko partidaren kargura.

2021 eta 2022 urteetan zehar ibilgailuaren barnean beharrezko egokitzapenak egin ziren liburutegiko espazio erosoa izan zedin; liburuen, filmen eta aldizkarien bilduma eskuratu, eta, batez ere, liburuzainaren bi lanpostu sortu ziren.

Egiaz abian jarri zen 2022ko urrian, 28 herritan barrena ibiltzen hasi zenean, eta herrien kopuru hori handituz joan da gero.

Zortzi ibilbide egiten ditu 2024ko urtarrilaz geroztik; guztira, 51 herritara eta 8.500 biztanle ingururengana heltzen da. Ibilgailuak 900 dokumentu daramatza (liburuak, aldizkariak et DVDak), eta 6.400 inguru daude biltegian; bilduma gutxienez ere 8.000 dokumentukoa izatea lortu nahi da.

Zerbitzuari buruzko triptiko informatiboa erantsi da.

Hauek dira ibilbideak eta 51 herriak:

* Deierri: Abartzuza, Ugar, Villanueva, Riezu, Iturgoien, Lezaun
* Urederra: Zudairi, San Martin, Eulate, Bakedano, Larrion, Bearin
* Trenbidearen ibilbidea: Metauten, Zufía, Antzin, Legaria, Oko, Murieta
* Jurramendi: Deikaztelu, Arellano, Morentin, Muniain, Aberin, Lakar, Lorka
* Kodes: Santsol, Desoio, Torralba del Río, Esprontzeda, Bargota, Elizagorria
* Ruta del Camino: Iratxe, Iguzkitza, Azketa, Vaillamayor, Lukin, Villatuerta
* Berrotza: Mues, Mirafuentes, Nazar, Acedo, Zuñiga, Gastiain, Galbarra
* Muga: Aras, Aguilar, Meano, Lapoblación, Marañón, Cabredo, Genevilla

**Zerbitzua Leitzako Liburutegitik**

Liburuzainaren ekimenez, liburutegi horrek liburuak lagatzen dizkie Arano, Goizueta eta Aresoko herriei. Une honetan, bere ibilgailu partikularrean egiten du, eta Euskararen Mankomunitateak ordaintzen ditu kilometrajeko gastuak.

Urte honetarako, Liburutegi Zerbitzuan maileguak egiteko material informatikoa erosteko modua egituratzen ari gara.

**2024rako aurreikuspenak eta jarduketak**

*2024rako Aurrekontuen* Aurreproiektua onesteke dago, eta bertan bi aurrekontuko partida jaso dira:

* A21001 A2400 6042 332200 Ibilgailuak erostea eta egokitzea liburutegiak hedatzeko proiekturako. Bibliobusa (105.000 euro).
* A21001 A2400 6042 332202 Ibilgailu bat erostea liburutegiak hedatzeko proiekturako. Biblioneta (25.000 euro).

Aurrez egindako aurreikuspenen arabera, bibliobusak artatu beharreko tokiak Nafarroako Erdialdean daude, Zangozako eta Tafallako eskualdeetan.

Biblionetari dagokionez, Erronkariko eremua jaso zen aurreikuspenetan, eta, gertakarien ebidentziagatik, Leitzako Liburutegitik artatutako eremua gehitu behar da, eta handitzen ahal da.

Aurreko urteetan eta proiektuetan lortutako esperientziarekin, helburua izaten ahal da 2024ko jarduketak ibilgailuak erostean gauzatzea, eta, hala badagokio, ibilgailua liburutegiko espazio bihurtzeko lehen fasea ere egitea. Horretarako, askotariko elementuak landuko dira, hala nola baterien egokitzapena, estaldura, argiztapena, erosotasuna eta autonomia, beste egokitzapen batzuei ekiteko lehen urrats gisa, hala nola apalategiak eta bilduma gordetzeko eta jendeari arreta emateko beste elementu batzuk jartzea.

Alde horretatik, adierazi behar da ibilgailua Ibilgailu Parkeak erosten duela, eta harekin harremanetan gaudela, eta aurreratu digutela zer konplexua den merkatua mota horretako ibilgailuak erosterakoan.

Zeregin horiek 2025ean gauzatu beharko dira, ezinbestean, gutxienez bibliobusa abian jartzeko. Gainera, dokumentu funtsak eskuratu eta prozesu teknikoa egin beharko dira, eta, batez ere, liburutegietako arduradunen plantillan plazak sortu, hori gabe ezin baita liburutegi proiekturik planteatu.

Jarduketa horiek guztiek, 2024tik aurrera, dagokien aurrekontu zuzkidura ere beharko dute.

Hori guztia jakinarazten dizut, Nafarroako Parlamentuko Erregelamenduaren 215. artikuluan xedatutakoa betez.

Iruñean, 2024ko martxoaren 5ean

Kultura, Kirol eta Turismoko kontseilaria: Rebeca Esnaola Bermejo